Predkladacia  správa

	Vláda SR uznesením č. 125  z 24. februára 1998 uložila predsedovi Štatistického úradu SR predkladať na rokovanie vlády SR priebežnú správu o postupe prác zabezpečenia sčítania obyvateľov, domov a bytov v roku 2001 každoročne do 30. apríla, končiac rokom 2003.

	Predložená správa informuje o postupe prác súvisiacich so spracovaním a kontrolou údajov zistených pri sčítaní obyvateľov, domov a bytov a  spracovaní údajov v databázach. Činnosti boli zamerané predovšetkým na zabezpečenie spracovania štatistických údajov v štandardných tabuľkách, ktoré zabezpečujú porovnateľnosť s predchádzajúcim sčítaním a medzinárodnú porovnateľnosť. Spracované informácie boli prezentované v elektronickej forme (internet, CD) a publikačnej forme.

	Štatistický úrad SR poskytol údaje Národnej rade SR, Kancelárii prezidenta SR, ústredným orgánom štátnej správy, orgánom miestnej štátnej správy a mnohým ďalším používateľom. V požadovanom termíne poskytol informácie zo sčítania obyvateľov, domov a bytov Eurostatu, údaje boli využité aj v samotnej činnosti Štatistického úradu SR pri spracovaní Lexikónu obcí SR, Historického lexikónu, pri príprave výberových zisťovaní v domácnostiach a tvorbe regionálnej štatistiky.

	Predkladaný materiál nemá finančný, ekonomický, environmentálny vplyv, ani vplyv na zamestnanosť.